# Bedarrida

Bedarrida (en francés Bédarrides e Bedarrido en grafia mistralenca) es una comuna provençala situada dins lo departament de Vauclusa e la region de Provença-Aups-Còsta d'Azur. Se situa au confluent de 7 ribieras dau bassin dau Ròse, amb dei ribieras coma Ovesa o Sòrga. Sei abitants s'apelan lei bedarridencs / bedarridencas.

## Geografia

La vila de Bedarrida es situada a una dotzena de quilomètres d'Avinhon, de Carpentràs e d'Aurenja, a l'est de la nationala 7 e de l'autorota A7, au nòrd de Sòrga. I accedissèm per la « rota d'Entraigas ».

### Perimètre del territòri
## Toponimia

Lo nom es atestat en 814, Betorrida. Amé prudéncia, Dauzat e Rostaing prepausan lo gallés *petor-ritum, « li quatre gas », idèa sostenguda per Xavier Delamarre, amé la meteissa prudéncia, e los Féniés; aqueu nom seriá format de *petuar(es), *petru, donc *petor (?), e *ritu-, « ga », amé la motivacion de la preséncia de fòrça rius, Ovesa, Mède, doás brancas de Sòrga e d' Auzon$^,$$^,$.
La prudéncia deis especialistas s'explica fòrt plan : dins un compausat que n'es lo segond element, ritu- es normalament inaccentuat (lo compausat ven un proparoxiton, mot accentuat sus l'avant-avant-darrièra sillaba) e ne demòra qu'una finala en -rt : Ande-ritum > Niòrt (de Saut), *Ambo-ritum > Ambòrt (Cantal), *Cambo-ritum > Chambord (Loir e Char), etc. Dins Bedarrida, la sillaba -rit demòra entièra. Aquí perqué Xavier Delamarre daissa de caire lo cas de Bedarrida dins un libre posterior. L'avançament de l'accent tonic s'explica pas perqué lo latin vulgar o lo pre-occitan refusavan lei proparoxitons, a la diferéncia del gallés. Non, n'avián tanplan coma lo gallés. I a una sola explicacion : i aviá quauque apondi (un sufixe ? un sufixe que començava per a- ?) après lo compausat *petor-ritu e l'accent tonic èra forçat d'avançar d'una sillaba.

## Administracion

Lista di conses successius :
| Periòde | Periòde | Identitat | Etiqueta | Qualitat |
| març 2014 | 2020 | Christian Tort | divèrs drecha | cirurgian |
| març de 2008 | 2014 | Joël Serafini | | |
| 1989 | 2008 | André Tort | | |
| 1977 | 1989 | Robert Mandrou | | mètge e pintor |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Bedarrida; es ara dau canton de Sòrgas.
* Desempuèi lo 1èr de genier 2017, Bedarrida (coma Sòrgas) quita la comunautat de comunas di País de Ròse e Ovesa e intègra la Comunautat de comunas di Sòrgas dau Comtat.

## Demografia

modificar « persona »  v · d · m 
Evolucion demografica Populacion comunala actuala (2013): 5060, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 704 | 1 658 | 1 780 | 2 101 | 2 215 | 2 352 | 2 420 | 2 609 | 2 793 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 847 | 3 003 | 3 066 | 2 860 | 2 672 | 2 487 | 2 185 | 2 015 | 2 049 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 062 | 2 181 | 2 130 | 1 816 | 1 890 | 1 900 | 1 881 | 1 841 | 2 031 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 615 | 2 986 | 3 816 | 4 238 | 4 816 | 5 110 | 5 021 | 5 103 | 5 121 5 191 |
| 2009 | 2010 |
| 5 140 5 209 | 5 146 5 213 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Vauclusa

## Nòtas e referéncias

* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 258 e 249
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 98
* ↑ Xavier Delamarre, Noms de lieux celtiques de l'Europe ancienne, ed. Errance, 2012
* ↑ http://www.annuaire-mairie.fr/ville-bedarrides.html
* Portal de Provença